b"\n_START_ARTICLE_\nSamo \xc5\xa0alamon\n_START_SECTION_\nBiografija\n_START_PARAGRAPH_\nSamo \xc5\xa0alamon je \xc2\xbbeden najbolj talentiranih mladih kitaristov in skladateljev na dana\xc5\xa1nji jazz sceni\xc2\xab\xc2\xa0(Allmusic.com, ZDA). Do sedaj je posnel ve\xc4\x8d kot 200 avtorskih kompozicij in 22 albumov kot vodja za svetovno priznane zalo\xc5\xbebe, kot so Clean Feed Records, Fresh Sound New Talent, Not Two Records, Steeplechase Records in Splasch Records in igral ter snemal s svetovnimi zvezdami jazza, kot so John Scofield, Howard Levy, Tim Berne, Paul McCandless, Mark Turner, Michel Godard, John Hollenbeck, Drew Gress, Nguyen Le, Tony Malaby, Mark Helias, Tom Rainey, Dave Binney, Josh Roseman, John Hebert, Donny McCaslin, Dominique Pifarely, Gerald Cleaver, Bruno Chevillon, Loren Stillman, John O'Gallagher, Julian Arguelles, Carlo DeRosa, Tyshawn Sorey, Matt Brewer, Alex Machacek, Manu Codjia, Mikkel Ploug, Luciano Biondini, Jim Mullen, Rudi Mahall, Sabir Mateen, Fareed Haque, Rudy Linka, Paolino Dalla Porta, Ares Tavolazzi, Roberto Dani, Joris Teepe, Bruno Cesselli, Zlatko Kau\xc4\x8di\xc4\x8d, Salvatore Maiore, Kyle Gregory, Emanuele Cisi, Gianluca Petrella, Dejan Terzic, Wilbert de Joode in drugi._NEWLINE_Presti\xc5\xbena angle\xc5\xa1ka zalo\xc5\xbeba Penguin Books (Brian Morton & Richard Cook: The Penguin Jazz Guide - The History of the Music in the 1001 Best Albums (Penguin Books, 2011) je leta 2011 plo\xc5\xa1\xc4\x8do Sama \xc5\xa0alamona z naslovom Ornethology uvrstila med 1001 najbolj\xc5\xa1ih plo\xc5\xa1\xc4\x8d v zgodovini jazz glasbe ob bok velikanom jazza, kot so Miles Davis, Thelonious Monk, John Coltrane, Duke Ellington, Herbie Hancock, Chick Corea, Charlie Parker in drugi. Samo \xc5\xa0alamon je edini slovenski glasbenik, ki mu je to uspelo!"